**DOM ZDRAVLJA**

**KOPRIVNIČKO-KRIŽEVAČKE ŽUPANIJE**

TRG DR. TOMISLAVA BARDEKA 10

48000 KOPRIVNICA

 **OBRAZLOŽENJE**

**Financijskog plana**

**Doma zdravlja Koprivničko-križevačke županije**

**za 2023. godinu s projekcijama za 2024. i 2025. godinu**

Financijski plan Doma zdravlja Koprivničko-križevačke županije za 2023. godinu i projekcije za 2024. i 2025. godinu izrađen je u skladu sa Zakonom o proračunu („Narodne novine“ broj 144/21.), Pravilnikom o proračunskim klasifikacijama („Narodne novine“ broj 26/10., 120/13. i 01/20.), Pravilnikom o proračunskom računovodstvu i Računskom planu („Narodne novine“ broj 124/14., 115/15., 87/16., 3/18., 126/19 i 108/20), Uputama za izradu proračuna jedinica lokalne i područne (regionalne) samouprave koje je izdalo Ministarstvo financija te Razvojnim planom Koprivničko-križevačke županije za period 2021.-2027. godine.

Dom zdravlja Koprivničko-križevačke županije posluje preko podračuna unutar jedinstvenog računa riznice, putem kojeg u riznicu uplaćuje sve vlastite i namjenske prihode. Doma zdravlja Koprivničko-križevačke županije i Koprivničko-križevačka županija povezani su istim programskim rješenjem.

Obzirom na propisanu obvezu da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2023. godinu na razini skupine, kao i projekcije za 2024. i 2025. godinu na razini skupine.

Radi pružanja detaljnije informacije za 2023. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2023. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* obiteljska (opća) medicina
* zdravstvena zaštita predškolske djece
* zdravstvena zaštita žena
* dentalna zdravstvena zaštita
* medicina rada i sporta
* patronažna zdravstvena zaštita
* ljekarnička djelatnost
* laboratorijska, radiološka i druga dijagnostika
* specijalističko-konzilijarna zdravstvena zaštita:
	+ fizikalna medicina i rehabilitacija
	+ oftalmologija i optometrija
	+ oralna kirurgija
* palijativna skrb bolesnika
* zdravstvena njega u kući
* logopedija
* telemedicina.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovor sa Hrvatskim zavodom za zdravstveno osiguranje.

U sustavu Doma zdravlja Koprivničko-križevačke županije trenutno je 20 timova opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 17 timova dentalne zdravstvene zaštite, 23 tima patronažne zdravstvene zaštite, 2 medicinsko-biokemijska laboratorija, 1 tim radiološke dijagnostike, 2 tima fizikalne medicine i rehabilitacije, 1 koordinator palijativne skrbi, 1 mobilni palijativni tim, 1 tim oralne kirurgije, 1 tim oftalmologije i optometrije i 1 tim medicine rada i sporta.

**2. Prihodi i primici u 2023. godini**

**2.1.** Prihodi i primici Financijskog plana Doma zdravlja Koprivničko-križevačke županije za 2023. godinu, kao i projekcije za 2024. i 2025. godinu izrađeni su na temelju ostvarenih prihoda za 2021. godinu, ocijenjenog ostvarenja prihoda za 2022. godinu, sredstava za decentralizirane funkcije, općih prihoda i primitaka koje osigurava osnivač, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja, donacija i sredstava EU fonda.

**2.2.** Prihodi i primici Financijskog plana Doma zdravlja Koprivničko-križevačke županije za 2023. godinu planirani su u iznosu 8.074.750 eura, od čega se planira i djelomično pokriće manjka u iznosu 66.361 eura temeljem Plana uravnoteženja Financijskog plana Doma zdravalja koprivničko-križevačke županije za 2023. - 2025. godine.

**2.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 5.486.843 eura, prihodi ostvareni od pružanja usluga na tržištu u iznosu 314.289 eura, prihodi od nefinancijske imovine i naknade šteta s osnova osiguranja u iznosu 664 eura, donacije u iznosu 2.654 eura.

**2.4.** Ukupno za decentralizirane funkcije planirana su sredstva u iznosu 212.356 eura koji će se koristiti za financiranje Doma zdravlja i K100121 Opremanje Doma zdravlja - decentralizirana sredstva.

**2.5.** Aktivnost Sufinanciranje rada ordinacija u ruralnim sredinama ima cilj financijski potpomognuti poslovanje Doma zdrava u općinama koji imaju mali broj stanovnika, a nisu proglašeni područjima od posebne državne skrbi. Zbog malog broja stanovnika, odnosno malog broja osiguranih osoba ordinacije u tim područjima generiraju strukturni manjak i otežavaju financijsku stabilnost Doma zdravlja. Aktivnost se financira iz općih prihoda i primitaka i pomoći općina u iznosu 95.560 eura.

**2.6.** Planirani prihodi i primici za financiranje programa Djelatnost ljekarne su 298.626 eura koji će se ostvariti iz redovne djelatnosti ljekarne (prodaja robe).

**2.7.** Planirani prihodi i primici za financiranje programa Opremanje zdravstvenih ustanova planirani su u iznosu 1.920.869 eura i odnose se na EU projekt „Zdravo srce, zdrava budućnost“ u iznosu od 17.851 euro i Rekonstrukciju i dogradnju Doma zdravlja u iznosu od 1.781.107 eura.

**2.8.** Planirani prihodi i primici za financiranje tekućeg projekta Specijalizacija liječnika koja će biti financirana iz EU sredstava i to ukupno 4 specijalizacije -fizikalna medicina i rehabilitacija, pedijatrija i ginekologija i opstetricija u ukupnom iznosu 121.911 eura.

Pravilnikom o proračunskim klasifikacijama (»Narodne novine« broj 26/10., 120/13. i 01/20.) propisano je da se prihodi i primici odnosno rashodi i izdaci trebaju planirati i evidentirati prema izvorima financiranja. Sukladno tome prihodi i primici planirani su prema izvorima za naredno trogodišnje razdoblje kako je prikazano u slijedećoj tabeli:

Tabela 1. Plan prihoda i primitaka Doma zdravlja Koprivničko-križevačke županije za

2023. godinu i projekcije za 2024. i 2025. godinu u eurima po izvorima:

|  |  |  |  |  |
| --- | --- | --- | --- | --- |
|  | **SVEUKUPNO** | **8.074.754,00** | **8.385.713,00** | **6.761.761,00** |
| **Šifra** | **Naziv** | **Planirano u eurima 2023. godina** | **Projekcija za 2024.** | **Projekcija za 2025.** |
| RAZDJEL 000 |  | **8.074.754,00** | **8.385.713,00** | **6.761.761,00** |
| GLAVA 00000 |  | **8.074.754,00** | **8.385.713,00** | **6.761.761,00** |
| Izvor financiranja 01 | **OPĆI PRIHODI I PRIMICI** | **2.045.225,00** | **2.127.599,00** | **277.683,00** |
| Izvor financiranja 11 | **PRIHODI OD POREZA ZA REDOVNU DJELATNOST** | **1.832.869,00** | **1.905.899,00** | **47.780,00** |
| Izvor financiranja 14 | **DECENTRALIZIRANA SREDSTVA-ZDRAVSTVO** | **212.356,00** | **221.700,00** | **229.903,00** |
| Izvor financiranja 03 | **VLASTITI PRIHODI** | **314.289,00** | **367.038,00** | **376.922,00** |
| Izvor financiranja 31 | **VLASTITI PRIHODI - PRORAČUNSKI KORISNICI** | **314.289,00** | **367.038,00** | **376.922,00** |
| Izvor financiranja 04 | **PRIHODI ZA POSEBNE NAMJENE** | **5.486.843,00** | **5.698.674,00** | **5.909.523,00** |
| Izvor financiranja 46 | **PRIHODI OD HZZO-a NA TEMELJU UG.OBV. - ZDRAVSTVENE USTANOVE** | **5.486.843,00** | **5.698.674,00** | **5.909.523,00** |
| Izvor financiranja 05 | **POMOĆI** | **225.079,00** | **188.947,00** | **194.052,00** |
| Izvor financiranja 55 | **POMOĆI - PRORAČUNSKI KORISNICI** | **85.317,00** | **47.780,00** | **47.780,00** |
| Izvor financiranja 58 | **SREDSTVA EU - PRORAČUNSKI KORISNICI** | **139.762,00** | **141.167,00** | **146.272,00** |
| Izvor financiranja 06 | **DONACIJE** | **2.654,00** | **2.762,00** | **2.863,00** |
| Izvor financiranja 63 | **DONACIJE-PK** | **2.654,00** | **2.762,00** | **2.863,00** |
| Izvor financiranja 07 | **PRIHODI OD PRODAJE IMOVINE I NAKNADE S NASLOVA OSIGURANJA** | **664,00** | **693,00** | **718,00** |
| Izvor financiranja 72 | **PRIHODI OD PRODAJE DUGOTRAJNE IMOVINE-PK** | **664,00** | **693,00** | **718,00** |

**Struktura prihoda i primitaka po izvorima financiranja za 2023. godinu**

**3. Rashodi i izdaci u 2023. godine**

**3.1.** Rashodi i izdaci Financijskog plana Doma zdravlja Koprivničko-križevačke županije za 2023. godinu, kao i projekcije za 2024. i 2025. godinu izrađeni su na temelju ostvarenih prihoda za 2021. godinu, ocijenjenog ostvarenja prihoda za 2022. godinu, sredstava za decentralizirane funkcije, općih prihoda i primitaka koje osigurava osnivač, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja, donacija i sredstava EU fonda.

**3.2.** Rashodi i izdaci Financijskog plana Doma zdravlja Koprivničko-križevačke županije za 2023. godinu planirani su u iznosu 8.008.393 eura, od čega se planira i djelomično pokriće manjka u iznosu 66.361 eura temeljem Plana uravnoteženja Financijskog plana Doma zdravalja koprivničko-križevačke županije za 2023. - 2025. godine.

**3.3.** Planirani rashodi i izdaci za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 5.486.843 eura, prihodi ostvareni od pružanja usluga na tržištu u iznosu 314.289 eura, prihodi od nefinancijske imovine i naknade šteta s osnova osiguranja u iznosu 664 eura, donacije u iznosu 2.654 eura.

**3.4.** Ukupno za decentralizirane funkcije planirana su sredstva u iznosu 212.356 eura koji će se koristiti za financiranje Doma zdravlja i K100121 Opremanje Doma zdravlja - decentralizirana sredstva.

**3.5.** Aktivnost Sufinanciranje rada ordinacija u ruralnim sredinama ima cilj financijski potpomognuti poslovanje Doma zdrava u općinama koji imaju mali broj stanovnika, a nisu proglašeni područjima od posebne državne skrbi. Zbog malog broja stanovnika, odnosno malog broja osiguranih osoba ordinacije u tim područjima generiraju strukturni manjak i otežavaju financijsku stabilnost Doma zdravlja. Aktivnost se financira iz općih prihoda i primitaka i pomoći općina u iznosu 95.560 eura.

**3.6.** Planirani prihodi i primici za financiranje programa Djelatnost ljekarne su 298.626 eura koji će se ostvariti iz redovne djelatnosti ljekarne (prodaja robe).

**3.7.** Planirani prihodi i primici za financiranje programa Opremanje zdravstvenih ustanova planirani su u iznosu 17.851 eura i odnose se na EU projekt „Zdravo srce, zdrava budućnost“ i Rekonstrukciju i dogradnju Doma zdravlja planira se 1.781.107 eura.

**3.8.** Planirani prihodi i primici za financiranje tekućeg projekta Specijalizacija liječnika koja će biti financirana iz EU sredstava i to ukupno 4 specijalizacije -fizikalna medicina i rehabilitacija, pedijatrija i ginekologija i opstetricija u ukupnom iznosu 121.911 eura.

**4. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima program:

* **1067 Redovna djelatnost Doma zdravlja Koprivničko-križevačke županije**
	+ Aktivnost A100176 Redovna djelatnost Doma zdravlja
	+ Kapitalni projekt K100122 Opremanje zdravstvenih ustanova
	+ Kapitalni projekt K100121 Opremanje Doma zdravlja - decentralizirana sredstva
	+ Aktivnost A100212 Sufinanciranje rada ordinacija u ruralnim sredinama
* **1068 Opremanje zdravstvenih ustanova**
	+ Aktivnost A 100211 Administracija i upravljanje projektom Zdravo srce, zdrava budućnost
	+ Kapitalni projekt K100140 Rekonstrukcija i izgradnja Doma zdravlja
	+ Tekući projekt T100112 Specijalizacije liječnika
* **1086 Djelatnost ljekarne**
	+ Aktivnost A100210 Redovna djelatnost ljekarne

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, ulagati u dugotrajnu imovinu kako bi se osigurala veća razina zdravstvene zaštite, jednakomjerna dostupnost na području županije, posebno u ruralnim područjima.

Posebni ciljevi za provođenje programa Doma zdravlja Koprivničko-križevačke županije usklađeni su sa Planom razvoja Koprivničko-križevačke županije za razdoblje 2021.-2027. godine („Službeni glasnik“ 25/21).

Zakonska osnova:

* Zakon o zdravstvenoj zaštiti (“Narodne novine” broj 100/18, 125/19, 147/20)
* Temeljni kolektivni ugovor za službenike i namještenike u javnim službama („Narodne novine“ broj 56/22),
* Sporazum o osnovici za plaće u javnim službama („Narodne novine“ broj 2/19)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18, 35/19, 92/19, 56/20),
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20)
* Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. godina, UP.02.2.1.08.0214
* Zakon o ljekarništvu ("Narodne novine" br. 121/03., 142/06., 35/08., 117/08.)
* Zakon o zdravstvenoj zaštiti ("Narodne novine" br. 100/18, 125/19, 147/20)
* Zakon o lijekovima ("Narodne novine" br. 76/1, 90/14., 100/18.)
* Zakon o medicinskim proizvodima ("Narodne novine" br. 76/13.)
* Zakon o porezu na dodanu vrijednost („Narodne novine“ broj 73/13, 99/13, 148/13, 153/13, 143/14, 115/16, 106/18, 121/19, 138/20)
* ostali propisi koji reguliraju poslovanje ljekarne

**4.1. Program: 1067 Redovna djelatnost Doma zdravlja Koprivničko-križevačke županije**

Ovim programom cilj je osigurati uredno i redovno poslovanje Doma zdravlja Koprivničko-križevačke županije, podmirivanje svih obveza prema zaposlenima, dobavljačima, osiguravanje potrebnih sredstava za rad zdravstvenih i nezdravstvenih radnika kako bi županija imala odgovarajuću kvalitetu zdravstvene usluge.

**A100176 Redovna djelatnost Doma zdravlja**

 Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad.

Specifični ciljevi aktivnosti su osiguranje potrebnih sredstava za:

* + osigurati potrebna sredstava za plaću zaposlenika
	+ isplate prekovremenog rada zaposlenicima koji rade na zamjenama zbog nedostatka liječnika i medicinskih sestara kojih nema na tržištu rada ili zbog zamjena za bolovanje, rodiljni i roditeljski dopust i sl.,
	+ planirani materijali rashodi obuhvaćaju trenutni broj ordinacija u sastavu Doma zdravlja te se na taj način osiguravaju potrebna osnovna sredstva za rad svih djelatnosti.

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje, vlastiti prihodi prikupljeni pružanjem usluga na tržištu, donacije, pomoći.

**Aktivnost A100212 Sufinanciranje rada ordinacija u ruralnim sredinama**

Osnovni cilj financijski potpomognuti poslovanje Doma zdrava u općinama koji imaju mali broj stanovnika, a nisu proglašeni područjima od posebne državne skrbi. Zbog malog broja stanovnika, odnosno malog broja osiguranih osoba ordinacije u tim područjima generiraju strukturni manjak i otežavaju financijsku stabilnost Doma zdravlja.

Izvor financiranja su opći prihodi i primici te pomoći.

**K 100122 Opremanje zdravstvenih ustanova**

Osnovni cilj kapitalnog projekta je osigurati potrebna sredstva za rad te poboljšati kvalitetu zdravstvene zaštite na području Koprivničko-križevačke županije.

Posebni cilj kapitalnog projekta je:

* nabava potrebne opreme koje su iskazale ordinacije prema Planu potreba za 2023. godinu (kontinuirano obnavljanje računalne opreme, uredskog namještaja, zamjena dotrajalih klima uređaja po ordinacijama ili obnova sustava grijanja, kontinuirao ulaganje u potrebnu medicinsku opremu)

Izvor financiranja su prihodi za posebne namjene ostvareni temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

**K100121 Opremanje Doma zdravlja - decentralizirana sredstva**

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Posebni ciljevi projekta su:

* opremanje potrebnom medicinskom opremom za ordinacije opće/obiteljske medicine, ordinacija dentalne medicine te ostalih ordinacija sukladno Planu potreba za 2023. godinu,
	+ nabava dentalne jedinice za ordinaciju u Koprivnici
	+ medicinska oprema za oftalmološku ordinaciju u Križevcima
	+ RVG uređaji za dentalne ordinacije
* dva automobila za patronažnu zdravstvenu zaštitu, zamjena postojećih i dotrajalih
* nužne rekonstrukcije u slijedećim ordinacijama:
	+ Rekonstrukcija ordinacije obiteljske medicine u Drnju
	+ Rekonstrukcija službenog stana u Đelekovcu
* nabava potrebne informatike opreme za ordinacije

Izvor financiranja su decentralizirana sredstva (pomoći).

**4.2. Program - 1068 Opremanje zdravstvenih ustanova**

Ovim programom cilj je pratiti aktivnosti i projekte koji se provode u Domu zdravlja, a financirani su iz sredstava Europske unije kako bi se podigla kvaliteta i poboljšala dostupnost zdravstvene zaštite.

**Aktivnost A 100211 Administracija i upravljanje projektom Zdravo srce, zdrava budućnost**

Ovim programom cilj je provesti informiranje javnosti o prevenciji bolesti i promociji zdravlja temeljem Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. godina, UP.02.2.1.08.0214 - Zdravo srce, zdrava budućnost.

Izvor financiranja su bespovratna sredstva (15% Državni proračun Republike Hrvatske i 85% Europski socijalni fond).

Projekt se provodi u razdoblju od 16 mjeseci nakon potpisa ugovora, a zaključno s rujnom 2023. godine.

**Tekući projekt - T100112 Specijalizacija liječnika**

Planirani prihodi i primici za financiranje tekućeg projekta Specijalizacija liječnika koja će biti financirana iz EU sredstava i to ukupno 4 specijalizacije -fizikalna medicina i rehabilitacija, pedijatrija i ginekologija i opstetricija.

**Projekt K100140 Rekonstrukcija i izgradnja Doma zdravlja**

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije te jednakomjerne dostupnosti zdravstvene zaštite u svakom dijelu Županije.

Posebni ciljevi kapitalnog projekta su priprema projektno-tehničke dokumentacije za:

* rekonstrukciju i izgradnju Doma zdravlja Koprivničko-križevačke županije, Ispostava Križevci za koje se pokazala potreba zbog dotrajalosti zgrade tkz. „marles“ gdje je trenutno dentalna medicina, RTG, medicinsko-biokemijski laboratorij, ginekološke ordinacije kako bi se poboljšala kvaliteta, osigurao prostor koji je u skladu s pravilnicima i podigla kvaliteta zdravstvene zaštite (opći prihodi i primici u iznosu)
* obnova vanjske ovojnice na zgradi obiteljske medicine u Virju

Izvor financiranja su opći prihodi i primici županije i sredstva EU fondova.

**4.3. Program - 1086 Djelatnost ljekarne**

Ovim programom cilj je osigurati uredno i redovno poslovanje ljekarne Doma zdravlja Koprivničko-križevačke županije i pratiti podmirenje svih obveza prema dobavljačima.

**Aktivnost A100210 Redovna djelatnost ljekarne**

Cilj projekta je osiguranje opskrbe i dostupnosti lijekova na području grada Đurđevca.

Posebni ciljevi aktivnosti su osiguranje kontinuirane opskrbe i dostupnosti lijekova na području grada Đurđevca.

Izvor financiranja su prihodi za posebne namjene ostvareni temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Tabela 2. Plan rashoda i izdataka Financijskog plana Doma zdravlja Koprivničko-križevačke županije za 2023. godinu i projekcije za 2024. i 2025. godinu u kunama po izvorima financiranja:

|  |  |  |  |  |
| --- | --- | --- | --- | --- |
|  | **SVEUKUPNO** | **8.008.393,00** | **8.286.171,00** | **6.662.219,00** |
| **Šifra** | **Naziv** | **Planirano 2023.** | **Projekcije 2024.** | **Projekcije 2025.**  |
| RAZDJEL 006 | **UPRAVNI ODJEL ZA ZDRAVSTVENO-SOCIJALNE DJELATNOSTI** | **8.008.393,00** | **8.286.171,00** | **6.662.219,00** |
| GLAVA 00603 | **DOM ZDRAVLJA KOPRIVNIČKO-KRIŽEVAČKE ŽUPANIJE** | **8.008.393,00** | **8.286.171,00** | **6.662.219,00** |
| Izvor financiranja 01 | **OPĆI PRIHODI I PRIMICI** | **2.045.225,00** | **2.127.599,00** | **277.683,00** |
| Izvor financiranja 11 | **PRIHODI OD POREZA ZA REDOVNU DJELATNOST** | **1.832.869,00** | **1.905.899,00** | **47.780,00** |
| Izvor financiranja 14 | **DECENTRALIZIRANA SREDSTVA-ZDRAVSTVO** | **212.356,00** | **221.700,00** | **229.903,00** |
| Izvor financiranja 03 | **VLASTITI PRIHODI** | **247.928,00** | **267.496,00** | **277.380,00** |
| Izvor financiranja 31 | **VLASTITI PRIHODI - PRORAČUNSKI KORISNICI** | **247.928,00** | **267.496,00** | **277.380,00** |
| Izvor financiranja 04 | **PRIHODI ZA POSEBNE NAMJENE** | **5.486.843,00** | **5.698.674,00** | **5.909.523,00** |
| Izvor financiranja 46 | **PRIHODI OD HZZO-a NA TEMELJU UG.OBV. - ZDRAVSTVENE USTANOVE** | **5.486.843,00** | **5.968.674,00** | **5.909.523,00** |
| Izvor financiranja 05 | **POMOĆI** | **225.079,00** | **188.947,00** | **194.052,00** |
| Izvor financiranja 55 | **POMOĆI - PRORAČUNSKI KORISNICI** | **85.317,00** | **47.780,00** | **47.780,00** |
| Izvor financiranja 58 | **SREDSTVA EU - PRORAČUNSKI KORISNICI** | **139.762,00** | **141.167,00** | **146.272,00** |
| Izvor financiranja 06 | **DONACIJE** | **2.654,00** | **2.762,00** | **2.863,00** |
| Izvor financiranja 63 | **DONACIJE-PK** | **2.654,00** | **2.762,00** | **2.863,00** |
| Izvor financiranja 07 | **PRIHODI OD PRODAJE IMOVINE I NAKNADE S NASLOVA OSIGURANJA** | **664,00** | **693,00** | **718,00** |
| Izvor financiranja 72 | **PRIHODI OD PRODAJE DUGOTRAJNE IMOVINE-PK** | **664,00** | **693,00** | **718,00** |

Struktura rashoda i izdataka po izvorima financiranja za 2023. godinu:

**5. Projekcije Financijskog plana Doma zdravlja Koprivničko-križevačke županije za 2024. i 2025. godinu**

Projekcijama su planirani ukupni prihodi i primici te rashodi i izdaci za 2024. godinu u iznosu 8.385.713 eura, dok su ukupni rashodi za 2024. godinu planirani u iznosu od 8.286.171 eura.

Projekcijama su planirani ukupni prihodi i primici te rashodi i izdaci za 2025. godinu u iznosu 6.761.761 eura, dok su ukupni rashodi za 2025. godinu planirani u iznosu od 6.662.219 eura.

Planiran je nastavak dodatnih ulaganja na građevinskim objektima, nabava medicinske i laboratorijske opreme potrebnih za obavljanje djelatnosti Doma zdravlja Koprivničko-križevačke županije.

URBROJ: 2137-88-4780/2022.

Koprivnica, 30. studeni 2022.

 Predsjednica:

Marina Jakšić,dipl.iur.

\_\_\_\_\_\_\_\_\_\_\_\_\_\_\_\_\_